hu hu en hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu pl hu hu hu hu hu hu hu hu hu hu hu hu hu hu hu hu hu hu es hu hu hu is hu hu hu hu hu hu hu hu hu hu hu hu hu hu it hu tr hu pt hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu is hu pt hu hu hu hu hu fr hu hu hu hu hu hu is pt hu hu hu pl es hu hu hu hu hu hu hu hu hu hu hu hu hu hu hu hu hu hu hu hu hu hu ht hu hu hu hu hu hu hu hu en hu hu hu pt hu hu hu hu hu pl hu hu hu hu hu hu hu hu hu hu hu fr hu hu hu pt hu hu hu hu fr hu hu hu hu hu hu fr hu hu id pt de hu hu hu hu hu hu hu hu hu hu hu hu hu en hu hu hu hu hu hu fr hu hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu sk hu hu hu hu hu hu hu hu hu hu is hu su hu hu hu hu hu en hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu pt hu hu hu hu hu hu hu hu hu hu pl es hu hu hu hu hu hu sk hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2016-04-08Ebéd-vacsora, Palacsinták-lepényfélékebéd, egyszerű, gluténmentes, gyors, nyílgyökérliszt, serpenyős, szafi sütőliszt, szafifitt, tortilla, vacsora, wrap
Nagyon szeretem az ilyesmi serpenyős lepényféleségeket, mert gyorsan elkészül, finom és jól meg lehet pakolni mindenféle jóval : ) Szafi “Tojásmentes paleo lángos-tortilla-palacsinta” receptje szerint készítettem (ITT található az eredeti recept), csak nekem nem volt tápiókalisztem, így azt nyílgyökérliszttel helyettesítettem. Szerintem nagyon finom lett. Veszélyesen finom : )
(1 db-hoz, vagy helyette további tortilla receptek lentebb)
20 g Szafi Reform sütőliszt
35 g nyílgyökérliszt (vagy tápiókaliszt)
egy csipetnyi só (elhagyható, mert van a lisztben is)
egy kicsi gombakonzerv (kb. 170 g gomba)
kb. 30 g tejföl 1 tk liszttel elkeverve (én Szafi Fitt sütőliszttel kevertem)
A tortillához a hozzávalókat összekeverjük (kis kézi habverővel kevertem), majd kiolajozott forró serpenyőben kisütjük.
A töltelékhez a sonkát apróra vágjuk, egy kevés kókuszolajon kicsit megpirítjuk, hozzáadjuk a lecsepegtetett gombát, kicsit kevergetjük, sózzuk, ízesítjük, majd belekeverjük a liszttel elkevert tejfölt, végül a kockasajtot.
Nekem kicsi serpenyőm van, így kb. 15 cm-es lett a tortilla, és kicsit vastagabb, mint az eredeti receptnél, és ez miatt nem fért bele az összes töltelék, de így is nagyon finom volt, és szépen megettem mellé a tölteléket : ) Így tényleg kicsit olyasmi volt (frissen, melegen), mint egy lángos, de kisüthető nagyobb serpenyőben is, akkor szép vékony lesz.
Az egész adag kb: 40 g ch és 420 kcal. (Csak a tortilla kb. 38 g ch és 210 kcal.)
A Facebook-on itt találsz meg: fittkonyha.info
2015-08-09Tésztagluténmentes, nyílgyökérliszt, paleo, szafi sütőliszt, szafifitt, tészta
Megmondom őszintén, hogy valami teljesen másnak indult ez az egész, csak menet közben derült ki, hogy nem elég a sütőlisztem, és közben a kedvem is elment az eredeti ötlettől, így improvizálni kellett : )
Szóval ez egy ilyen véletlen született nudli, ami szerintem nagyon jól sikerült. A külalakja nem az igazi, de nekem nagyon ízlik, és nagyon laktató is. (Egyéb nudli receptek: zabpehelylisztes túrónudli ITT, ricottás nudli ITT.)
50 g Szafi Fitt paleo sütőliszt (ezt használtam)
60-70 g Szafi Fitt nyílgyökérliszt (ezt használtam)
A tojásokat az olajjal elkeverjük, hozzáadjuk a sütőlisztet, majd lassan adagolva annyi nyílgyökérlisztet adunk hozzá, hogy egy jól gyúrható tészta legyen. Vékony rudakat sodrunk, felszeleteljük és forrásban lévő sós vízben megfőzzük. (Nem kell sok idő, nekem szinte fél perc alatt megfőtt. Ahogy feljöttek a víz tetejére, megkóstoltam és már szűrtem is le.)
Az egész adag: 75 g ch és 550 kcal.
100 gramm kész nudli: 32 g ch és 235 kcal.
A Facebook-on itt tudsz csatlakozni: fittkonyha.info
Nem az a kimondott nyárias ízvilágú keksz, igazából nem is tudom, hogy honnan jött az ötlet, hogy nyár közepén fahéjas kekszet süssek… Viszont nagy örömömre Kicsi Párom (tudjátok, ő az, aki annyira “finnyás”, hogy szinte úgy kell kergetni a sütikkel, – mert neki “csakacsokiamijöhetdeazezerrel” -szóval ő most izgatottan várta, hogy mikor lehet már megkóstolni ezt a kekszet…. és amikor eljött a várva várt pillanat, akkor annyit mondott, hogy “ez nagyon jó, ilyet süss még nekem, jó nagy adaggal” : )
édesítő (nálam kb. 20 g Diawellness négyszeres erejű édesítő)
40 g nyílgyökérliszt (vagy helyette*)
A liszteket, szódabikarbónát, fahéjat összekeverjük. A tojást az édesítővel, kókuszolajjal (kézi habverővel) elkeverjük, hozzáadjuk a lisztes keveréket, összekeverjük, majd összegyúrjuk. Kb. 16-18 cm-es rudat formázunk belőle, alufóliába (vagy folpackba) csomagoljuk és kb 10-15 percre betesszük a fagyasztóba. Leszedjük a fóliát, felszeleteljük (kb. 1 cm-es darabokra) és előmelegített sütőben megsütjük. (Gázsütőben 5-ös fokozaton – ez k. 190 fok – 12 percig sütöttem.) Sütőből kivéve még puhának tűnik, de ahogy hűl, úgy “kekszesedik”.
* Nyílgyökérliszt helyett szerintem jó zabpehelyliszt is (kicsit más lesz az állaga), vagy grahamliszt, vagy, aki használ étkezési keményítőt akkor akár az is.
Az egész adag: 80 g ch és 750 kcal.
18 db keksz esetén, 1 db: 4,5 g ch és 42 kcal.
100 gramm kész keksz: 47 g ch és 440 kcal.
A Facebook-on itt tudsz csatlakozni: fittkonyha.info
2015-07-08Csupakrém sütemények, Tortafélékch csökkentett, cocomas, cukkini, gluténmentes, kókuszkrém, nyílgyökérliszt, sajttorta, szafi süteményliszt, szafifitt, szafireform, torta
Régóta szemezgetek Szafinál Julika hamis paleo karfiolos sajttortájával (recept ITT)… igen, karfiolos, és igen, sajttorta. És édes, tehát sütemény : ) Szeretem az ilyen különleges “találkozásokat”, mint pl. a répa, cékla süteményben való felhasználása, de eddig ezeket mindig a tésztába sütöttem bele, tehát nem a krém alapját adta egy-egy zöldség. Viszont a karfiolos sajttorta miatt nagyon izgatta a fantáziámat, hogy vajon milyen lehet egy zöldségből készült édes krém, így lesz, ami lesz alapon kipróbáltam. Senki meg nem mondaná, hogy van benne cukkini, finom, krémes süti lett, tényleg olyasmi, mint egy sajttorta.
70 g Szafi Reform paleo süteményliszt (vagy helyette*)
édesítő (nálam kb. 5 g négyszeres erejű édesítő, de el is hagyható, mert a lisztben van édesítő)
200 g reszelt vagy pépesített (zsenge) cukkini
100 g Cocomas (vagy helyette joghurt)
1 tojás fehérje (ami a tésztából kimarad)
10 g nyílgyökérliszt (vagy helyette bármilyen más liszt jó lehet)
édesítő (nálam kb. 20 g négyszeres erejű édesítő)
Az alaphoz a hozzávalókat elkeverjük (kanállal vagy kézi habverővel), kerek tortaformába nyomkodjuk, hűtőbe tesszük, amíg elkészítjük a krémet. A cukkinit meghámozzuk, aprítógépben pürésítjük vagy lereszeljük. Hozzáadjuk a többi hozzávalót és alaposan összekeverjük (én aprítógépbe adagoltam mindent). Ráöntjük az alapra, (nagyon híg, de úgy jó) és előmelegített sütőben megsütjük. (Gázsütőben 4-es fokozaton – ez kb. 180 fok – kb. 40-45 percig sütöttem.) Sütőből kivéve még lágynak tűnhet a krém, de ahogy hűl szépen megszilárdul, és szeletelhető lesz.
* Szafi süteményliszt hiányában bármelyik sajttorta alappal elkészíthető, pl. ezzel, amit a csokis cseresznyéshez használtam.
Az egész adag: 40 g ch és 960 kcal
8-10 szeletre vágható, így 1 szelet: 4-5 g ch és 96-120 kcal.
100 gramm kész süti: 8,5 g ch és 210 kcal.
A Facebook-on itt tudsz csatlakozni: fittkonyha.info
2015-06-04Csupakrém sütemények, Tortafélékchia mag, cocomas, eper, kókuszliszt, konyakliszt, nyílgyökérliszt, szafi süteményliszt, szafifitt
Az ötletet a chia magos eperlekvár adta (recept ITT), úgyis mondhatnám, hogy sütöttem alá egy tortát : ) Ami mellesleg nagyon finom lett szerintem. Az alap Szafi “tökéletes paleo piskótája” (recept ITT) lett volna, csak nekem nem volt már elég süteménylisztem (mivel olyan nagyon finom, hogy szinte minden nap abból sütöttem amerikai palacsintát : ) ), így kicsit variáltam a lisztekkel. A krém ötlete  pedig szintén Szafitól származik, a nagy sikerű Bounty torta alapján készült, recept ITT.
Hozzávalók a piskótához: (vagy helyette*)
30 g Szafi Reform Paleo süteményliszt (ezt használtam)
20 g Szafi Reform nyílgyökérliszt (ezt használtam)
10 g Szafi Reform kókuszliszt (ezt használtam)
20 g por eritrit (ezt használtam)
10 g olvasztott kókuszolaj
30 g Cocomas (ezt használtam)
édesítő ízlés szerint (nálam kb. 20 g Diawellness négyszeres erejű édesítő – ezt használtam)
1 tk konyakliszt (ezt használtam)
140-150 g eper (nekem most csak fagyasztott volt)
édesítő, ha szükséges (én 1 tk – kb 5 g – Diawellness négyszeres erejű édesítőt adtam hozzá)
1 ek chia mag (kb. 10 g) (ezt használtam)
Érdemes először a tetejére szánt eper”lekvárt” elkészíteni: Az apró darabokra vágott epret egy edénybe tesszük (édesítjük, ha szükséges) és egyet forralunk rajta. (Én félig fagyos állapotában készítettem, így is tökéletes lett, de szerintem forralás nélkül is működik.) Hozzákeverjük a chia magot és félretesszük.
A piskótához a tojásokat szétválasztjuk. A fehérjét egy csipetnyi sóval felverjük. A sárgáját elkeverjük a Cocomas-szal, kókuszolajjal, (géppel), hozzáadjuk a lisztes keveréket, majd a felvert tojásfehérje kb. felét géppel belekeverjük, a maradék fehérjét pedig óvatosan beleforgatjuk. Sütőpapírral bélelt formába öntjük és előmelegített sütőben megsütjük. (Gázsütőben 4-es fokozaton – ez kb. 180 fok – 20-22 percig sütöttem.)
A krémhez a hozzávalókat elkeverjük, a kihűlt piskótára kenjük, hűtőbe tesszük. Amikor megszilárdult, akkor eloszlatjuk rajta a chia magos eperlekvárt.
*A piskóta elkészíthető az ananászos kókusztorta recept alapján is, vagy csak paleo süteményliszttel az eredeti recept alapján, illetve bármilyen jól bevált piskóta megfelel. És van egy nagyon hasonló torta az oldalon, csak szinte teljesen más alapanyagokból készült: kókuszálom epevelővel torta.
Az egész adag ch tartalma kb. 45 g ch, 100 g kész torta kb. 8,5 g szénhidrátot tartalmaz. (A kalóriája kb. 1480 kcal, 100 gramm kész torta kb. 290 kcal.)
A Facebook-on itt tudsz csatlakozni: fittkonyha.info
2015-05-19Muffinok, kuglófokmuffin, nyílgyökérliszt, szafi süteményliszt, szafifitt, útifűmaghéj
Nagyon izgatott voltam, hogy kipróbáljam Szafi süteménylisztjét, csak nem is tudtam eldönteni, hogy a sok, ezzel a liszttel készülő finomság közül melyiket válasszam. Mivel ez a liszt teljesen új, nemcsak nekem, hanem úgy összességében, így nem nagyon akartam elsőre magamtól variálni, inkább biztosra akartam menni : )  Aztán megláttam Szafi Facebook oldalán Tögyi Julika sörkiflihez hasonló paleo mini kiflijét, ami a sós sütőliszttel készült, (recept ITT), és nagyon megtetszett. Viszont akkor épp nem sósra vágytam, ezért egy hirtelen ötlettől vezérelve átalakítottam kakaós muffinná : ) (De a sörkifli is sorra kerül, mert nagyon guszta!) Lényegében csak a sós sütőlisztet cseréltem le az édesre, és kapott egy kis kakaós tölteléket, illetve én az egész tojást beletettem, nem csak a fehérjét. Szerintem nagyon jó kis muffin lett belőle, és nagyon jó ez a liszt : ) Nem elírás, a muffintésztában tényleg nincs édesítő, ugyanis az is van a lisztkeverékben.
100 g SZAFI FITT Paleo Süteményliszt (ezt használtam)
15 g útifűmaghéj (ezt használtam)
10 g nyílgyökérliszt (ezt használtam) (vagy tápiókaliszt)
25 g kókuszolaj (ezt használtam)
kb. 140 g víz
édesítő (nálam kb. 10 g Diawellness négyszeres erejű édesítő – ezt használtam)
tetejére poreritrit (ezt használtam)
A hozzávalókat összekeverjük, majd kézzel kicsit összegyúrjuk, kb. 10 percre hűtőbe tesszük. A tésztát tetszőleges darabszámra osztjuk, (én 8 részre osztottam) kézzel kilapogatjuk, a közepére tesszük a kakaós tölteléket és “összecsomagoljuk”, golyót formázunk, szilikon muffin forma mélyedéseibe tesszük őket. (De lehet csak simán tepsire is tenni.) Lekenjük tojással és előmelegített sütőben megsütjük. (Én gázsütőben 4-es fokozaton – ez kb. 180 fok – kb. 30 percig sütöttem.)
Az egész adag: 40 g ch és 465 kcal.
1 db muffin: 5 g ch és 58 kcal.
100 gramm kész muffin: 13 g ch és 155 kcal.
A Facebook-on itt tudsz csatlakozni: fittkonyha.info
2015-05-16Palacsinták-lepényfélékchia mag, nyílgyökérliszt, serpenyős, wrap
Nagyon szeretem ezeket a kis serpenyős tojáslepényeket, mert tényleg szinte bármit keverünk a tojáshoz, abból csak jó sülhet ki, és végtelen a variációk lehetősége. Ez most egy sokmagos változat, ami szerintem nagyon jó lett : )
(1 db kb. 18-20 cm-es palacsintához)
5 g chia mag
5 g fekete szezámmag (Lidl-ben vettem, de “sima” szezámmag is jó)
5 g nyílgyökérliszt (szerintem bármilyen liszttel működik)
A hozzávalókat aprító- vagy turmixgépben összekeverjük, kb. 10-15 percet állni hagyjuk, majd egy kókuszolajjal vékonyan kikent, felforrósított serpenyőben kisütjük. (Sütésnél már visszavettem a hőfokot, kb. 1-2 perc kellett neki oldalanként.) Én sonkával, sajttal, sok zöldséggel töltöttem, de mehet bele csirkehús, ízlés szerint bármi : )
Szénhidrát és kalória (csak a tojáslepény, töltelék nélkül):
1 db: 7 g ch és 160 kcal.
100 grammra kiszámolva: 9 g ch és 200 kcal.
A Facebook-on itt tudsz csatlakozni: fittkonyha.info
2015-05-02Ebéd-vacsora, Palacsinták-lepényfélékebéd, nyílgyökérliszt, palacsinta, serpenyős, útifűmaghéj, vacsora, wrap
Teljesen hirtelen jött az ötlet, ihlet ehhez a… na ez volt a legnagyobb kihívás ebben az egészben, hogy mi is ez, minek is nevezzem : ) Már rég megettem, de még mindig nem volt neve. “Nyílgyökérlisztes-útifűmaghéjas-hamis tortillának” mégsem nevezhettem, így maradt a paleo wrap. Nem ezt az étrendet követem, de ennek ellenére előszeretettel használok egy-két paleo alapanyagot. Na de a lényeg, hogy – a pihentetési időt leszámítva – pár perc alatt kész, és nagyon finom, jó állagú, puha kis palacsintaféleségről van szó, amit ízlés szerint tölthetünk bármivel. (Hasonló állagú, ízű, puha “wrap” készíthető a palacsinta szendvics tésztájából is, zabpehelylisztből, vagy ch csökkentett lisztből. Recept ITT)
(2 db kb. 16-18 cm-es “palacsintához”)
20 g Szafi Reform nyílgyökérliszt (ezt használtam)
2 púpozott tk útifűmaghéj (kb. 5 g) (ezt használtam)
egy nagy csipetnyi só
kókuszolaj a sütéshez (ezt használtam)
Töltelék (ízlés szerint bármi : ) :
só, bors, fűszerek (nálam csirkekirály fűszerkeverék, mert ez még mindig király : ) )
A hozzávalókat (a kókuszolaj kivételével) összekeverjük (először külön-külön a száraz és nedves anyagokat), kb. 15-20 percig pihentetjük, majd kókuszolajjal kikent, felforrósított serpenyőben kisütjük, mint a palacsintát. (közepes lángos sütöttem, fedővel lefedtem, kb. 2-3 perc kell neki oldalanként)
Amíg pihen a tészta elkészítjük a tölteléknek valót. A csirkemellet vékony csíkokra, vagy “kockára” vágjuk, sózzuk, borsozzuk, fűszerezzük és egy kevés kókuszolajon megpirítjuk, majd megpakoljuk vele a kisült “palacsintákat” és jól megesszük : )
A két db palacsinta összesen kb. 20 g ch-t tartalmaz, így darabonként 10 g ch. 100 gramm palacsinta 19 g szénhidrátot tartalmaz.
A Facebook-on itt tudsz csatlakozni: fittkonyha.info
2015-04-21Csupakrém sütemények, Tortafélékch csökkentett, kókusz, kókuszliszt, konyakliszt, nyílgyökérliszt, torta
Az egész sütit a pár hete beszerzett, természetesen cukormentes ananász-kókuszdiótej-zselékocka, vagy ha úgy tetszik pina colada konzervemre alapoztam : ) Nagyon kíváncsi voltam már, hogy vajon mit rejt a kis konzervdoboz, hogy tudom majd felhasználni. Először piskóta tekercset álmodtam meg, de csak álmodtam, ugyanis a kókuszos piskótám nem igazán akart elválni a szilikonos sütőformától… pedig ízre, állagra teljesen jó lett, csak alkalmatlan volt piskótatekercsnek. Így fogtam, eldobozoltam, és némi újratervezés után újrakezdtem az egészet, és szerencsére sikeres lett a próbálkozásom : ) Szerintem nagyon finom lett, az a tipikus “csupakrém, de mégis könnyű” süti. A krémhez az ötletet Szafi paleo bounty torta-krémje adta, recept ITT.
20 g SZAFI FITT nyílgyökérliszt (ezt használtam)
10 g SZAFI FITT kókuszliszt (ezt használtam)
1 ek olvasztott kókuszolaj (ezt használtam)
30 g por eritrit (ezt használtam – másmilyen édesítő is jó)
1 doboz (200 g) Cocomas kókuszkrém (ezt használtam)
kb. 40 g kókuszreszelék
édesítő ízlés szerint (nálam kb. 50 g por eritrit)
1 púpozott tk SZAFI FITT konyakliszt (7-8 g) (ezt használtam)
1 doboz cukormentes ananász-kókusz konzerv (kép ITT)
A tojásokat az édesítővel, kézi mixerrel magas fokozaton habosra keverjük (legalább 6-8 percig), hozzáadjuk az olajat, majd a lisztes keveréket (ezt már alacsony fokozaton) és elkeverjük. Sütőpapírral bélelt formába öntjük és előmelegített sütőben megsütjük. (Gázsütőben 3-as fokozatn – ez kb. 170 fok – kb. 17-20 percig sütöttem, de ez sütőfüggő!) A krém hozzávalóit alaposan elkeverjük, kis időre hűtőbe tesszük, majd amikor már nem folyós,eloszlatjuk a kihűlt piskótán és ráöntjük az ananászkonzervet. (Én a levét is ráöntöttem, ami egy kicsit el is áztatta a piskótát, és amitől egy kicsit meg is ijedtem másnap, amikor megláttam, de szerintem kifejezetten jót tett neki : ) )
Az egész adag ch tartalma kb. 50 g, kb. 8-10 szeletre vágható. 100 gramm kész torta kb. 8 g szénhidrátot tartalmaz.
A Facebook-on itt tudsz csatlakozni: fittkonyha.info
2015-03-30Bonbonok-desszertgolyókch csökkentett, chia mag, desszertgolyó, kókusz, kókuszliszt, nyílgyökérliszt
Bevallom hősiesen, nőiesen, mindenhogy, hogy ez az egész dolog valami teljesen másnak indult…. Egész pontosan egy kókuszos, ropogós, chia magos krékert szerettem volna sütni, a sós magos kréker után, ami nekem nagyon nagyon ízlett (recept ITT), és ami már akkor beindította fantáziámat, hogy vajon milyen  lehetne édes változatban… Hát biztos jó lehet, de ez most nem az a recept : ) Ugyanis ez egyáltalán nem lett ropogós, sőt, kifejezetten lágy, puha maradt… Ennek ellenére azért nagy duzzogások közepette megkóstoltam, és…. nagy örömömre nagyon finomnak találtam. Először úgy voltam vele, hogy majd szépen megeszem, – hiszen azon túl, hogy nagyon finom, tele van csupa jó, egészséges alapanyaggal – és senki nem fog tudni róla, de aztán jött egy hirtelen gondolat, hogy ha már ilyen puha maradt, akkor “gyúrok” belőle golyókat… és ha ezt az egészet nem mondom el, akkor senki meg nem tudja, hogy eredetileg egyáltalán nem így volt eltervezve : D Szóval akár úgy is kezdhettem volna, hogy “feltaláltam” egy nagyon egészséges kókuszgolyót…. : ) Egyébként viccet félretéve, utólag azt mondom, hogy ha a kókuszlisztet és a nyílgyökérlisztet lecseréljük kókuszreszelékre, akkor sütni sem kell, csak összekeverni, pihentetni, formázni, hempergetni, megenni : )
25 g chia mag (ezt használtam)
10 g SZAFI FITT kókuszliszt (ezt használtam – vagy helyette*)
10 g SZAFI FITT nyílgyökérliszt (ezt használtam – vagy helyette*)
édesítő (nálam kb. 20 g Diawellness négyszeres erejű édesítő)
200 g Cocomas kókuszkrém (ezt használtam)
A hozzávalókat egyszerűen egy kanállal elkeverjük , 10-15 percig állni hagyjuk. (A chia magtól szépen besűrűsödik a massza.) Egy szilikonos, vagy sütőpapírral bélelt tepsibe simítjuk a masszát (kb. 2-3 mm vastagságú és kb. 23×18 cm-es téglalapot simítottam belőle : ) ) és előmelegített sütőbe tesszük. Gázsütőben 4-es fokozaton (ez kb. 180 fok) 20-25 percig sütjük. Kicsit hűlni hagyjuk, majd a masszából vizes kézzel golyókat formázunk (nekem 8 db lett) és kókuszreszelékbe forgatjuk őket.
*Ahogy fentebb is írtam, szerintem, a kókuszlisztet, nyílgyökérlisztet le lehet cserélni kókuszreszelékre (lehet, hogy abból egy kicsivel több kell, mint a lisztekből, hogy sűrű legyen), és akkor sütni sem kell, csak megvárni, amíg formázható masszává sűrűsödik és golyókat formázni.
Az egész adag ch tartalma (maximum) 15 g, 8 db esetén kb. 2 g ch/db, 100 gramm kókuszolyó kb. 8 g szénhidrátot tartalmaz.
A Facebook-on itt tudsz csatlakozni: fittkonyha.info
2015-03-02Kevert sütemények-gyümölcskenyerekavokádó, gluténmentes, mandulaliszt, nyílgyökérliszt, paleo
Arra gondoltam, hogy ha az avokádóból lehet “csokikrémet” készíteni, akkor talán sütiben is működik a dolog, és csoki hozzáadása nélkül elérhető egy brownie-s állag. És tényleg : ) Olyasmi lett, mint egy “szaftos”, krémes, csupacsokis brownie. El tudom képzelni más liszttel is (pl zabpehelyliszt, ch csökkentett liszt, stb.), de akkor szerintem elég egy tojás is.
1 avokádó (90 g volt a “húsa”)
30 g mandulaliszt (ezt használtam)
20 g nyílgyökérliszt (ezt használtam)
édesítő (nálam kb. 25 g négyszeres erejű édesítő)
3 ek olvasztott kókuszolaj
kb. fél dl frissen facsart narancslé (vagy helyette tej/víz)
Az összes hozzávalót aprítógépbe tesszük és alaposan összekeverjük, formába öntjük és előmelegített sütőben megsütjük. Gázsütőben 4-es fokozaton kb. 30 percig sütöttem, kb. 18-20 cm-es szilikon püspökkenyér formát használtam.
Az egész adag ch tartalma kb. 40 g, 10-12 szeletre vágható. 100 gramm kész süti kb. 14 g szénhidrátot tartalmaz.
A Facebook-on itt tudsz csatlakozni: fittkonyha.info
2015-02-28Muffinok, kuglófokch csökkentett, lenmagliszt, muffin, nyílgyökérliszt
A korábbi citromos kókuszos muffin “mintájára” készült ez a kakaós muffin, amit fotogénnek nem neveznék, viszont finomnak igen : )
30 g SZAFI FITT nyílgyökérliszt
édesítő (nálam kb. 20-25 g Diawellness négyszeres erejű édesítő,)
1 ek olvasztott kókuszolaj
A hozzávalókat alaposan elkeverjük (én most csak kézi habverőt használtam), muffinformába töltjük a masszát(híg tésztát kapunk) és előmelegített sütőben megsütjük. Gázsütőben 5-ös fokozaton kb. 20-23 percig sütöttem.
Az egész adag ch tartalma kb. 40g, 12 db (mini, kb. 4 cm-es) muffin esetén kb. 3,5 g ch /db.
A Facebook-on itt tudsz csatlakozni: fittkonyha.info
2015-02-20Muffinok, kuglófokkókusz, kókuszliszt, konyakliszt, nyílgyökérliszt
Az úgy volt, hogy volt egy felbontott kókusztejem, amivel szerettem volna valamit kezdeni, és eszembe jutott Szafi paleo vegán bounty tortája (recept ITT ez alapján készítettem a krémet), amit már régóta tervezek kipróbálni, de eddig elmaradt. Illetve most sem valósult meg a próba teljesen, ugyanis nem volt kedvem piskóta lapokat sütni, így csak a krémet készítettem el, és ahhoz kerestem egy kókuszlisztes “kosárka” alapot, amit a Pillecukor blogon meg is találtam. (eredeti recept ITT) Annyira gyönyörűek szerintem, hogy nem győztem csodálni : ) Ráadásul pont az is kókuszkrémes töltelékkel készült, így akár az alapján is elkészíthető a kókuszos krém. Abban nincs konyakliszt, bár szerintem ennél is elhagyható így, ha kosárka formába töltjük, mert itt nem cél, hogy jól vágható krém legyen, mint Szafi bounty tortájánál. Szóval lehet variálni : )
És hogy miért lettek ilyen kis bohócok? : ) Azért, mert elszámoltam magam a krémmel kapcsolatban. Először arra gondoltam, hogy elég lesz nekem fél adag is, aztán viszont kevésnek találtam és adagoltam hozzá még kókuszt, kókusztejet, végül pedig sok lett. És habár meg lehetne enni magában is a krémet, mert nagyon finom, de engem valamiért nagyon tud idegesíteni, amikor így járok, hogy nem találom el mondjuk a töltelék mennyiségét, stb. Ez a heppem, azt hiszem : ) Szóval rögtönözni kellett, és ahhoz nem volt kedvem, hogy egy újabb adag tésztát készítsek (pedig nagyon gyorsan elkészül), így jött az ötlet a kakaós golyókhoz, amivel szerintem elég viccesen néznek ki : ) Ez a krém mennyiség elég dupla adag tésztához, kakaós golyók nélkül. De úgy akkor nem lesznek bohócok : )
45 g  SZAFI FITT kókuszliszt
30 g SZAFI FITT nyílgyökérliszt
édesítő (nálam kb. 10 g Diawellness négyszeres erejű édesítő)
narancslé (kb. 5-6 evőkanálnyit tettem bele)
1 ek olvasztott kókuszolaj
1 tk SZAFI FITT konyakliszt
a kókuszkrém kb. fele
A tojást elkeverjük az olvasztott kókuszolajjal, édesítővel, majd hozzáadjuk a lisztes keveréket és összegyúrjuk. Ha nem áll össze a tészta, akkor adjunk hozzá egy kis vizet, nekem nem kellett, pont jó volt. A muffin formát kikenjük kókuszolajjal, a tésztából diónyi golyókat formázunk (én 6 részre osztottam, mini – kb. 4 cm-es – muffin formát használtam), és belenyomkodjuk a formába, kialakítjuk a kosárkákat. Előmelegített sütőben megsütjük. (Gázsütőben 4-es fokozaton – ez kb. 180 fok – 9-10 percig sütöttem.)
A kókuszkrémhez a hozzávalókat összeturmixoljuk, megtöltjük a kosárkákat. A maradék krémhez adunk kb. egy teáskanálnyi kakaóport, plusz édesítőt, ha szükséges, golyókat formázunk és a muffinok tetejére tesszük őket. Ha nem akarunk kakaós golyókat készíteni, akkor elég a krém kb. fele is a töltelékhez, vagy ahogy fentebb írtam, ez a krém mennyiség dupla adag kosárkához is elég.
Az egész adag ch tartalma kb. 60 g, 6 db kosárka esetén 10 g ch/db. 100 gramm kész süti ch tartalma kb. 15 g.
A Facebook-on itt tudsz csatlakozni: fittkonyha.info
2015-02-16Zsemlék-kiflik-kenyerekchia mag, mandulaliszt, nyílgyökérliszt, szezámmagliszt, túró
Amikor megláttam Szafinál ezt az újabb, gyönyörűséges, (szerintem sokkal szebb, mint egy”igazi” – fehér lisztes kenyér) paleo fehér kenyeret, biztos voltam benne, hogy kipróbálom. Tetszett, hogy szezámmaglisztes, mert én nagyon szeretem ezt a lisztet, bár még tanuló fázisban vagyok vele : ) És habár Szafi kifejezetten felhívja a figyelmet, hogy nem érdemes fél adagot készíteni, mert akkor laposabb lesz, stb., én most mégis fél adagot készítettem, azon egyszerű oknál fogva, hogy nem volt elég tojásom hozzá…. : ) Szerintem jó lett így is, viszont annyira nagyon finom és jó állagú, hogy legközelebb tuti egész adagot készítek : ) Az eredeti receptet, (ami totuval készült, és így paleo), videóval ITT találjátok. (Én túróval készítettem, így nem kellett bele tej, illetve kókuszolaj.)
100 g zsírszegény túró
55 g SZAFI FITT szezámmagliszt (ezt használtam)
15 g SZAFI FITT mandulaliszt (ezt használtam)
50 g SZAFI FITT nyílgyökérliszt (ezt használtam)
ízlés szerint magvak (nálam chia mag)
A túrót és a tojásokat, sót, szódabikarbónát, almaecetet aprító (vagy turmix) gépbe tesszük és habosra keverjük, majd hozzáadjuk a három liszt keverékét és alaposan összekeverjük. Szilikonos formába öntjük (az enyém kb. 20 cm-es), megszórjuk magokkal és előmelegített sütőben megsütjük. Gázsütőben 4 és feles fokozaton (kb. 190 fok), 35-40 percig sütöttem.
Az egész adag ch tartalma kb. 50 g, 100 gramm kész kenyér kb. 15 g szénhidrátot tartalmaz.
A Facebook-on itt tudsz csatlakozni: fittkonyha.info
Már régóta terveztem, hogy sütök valamilyen lenmaglisztes kekszet, de valamiért eddig elmaradt. Na jó… egész egyszerűen megfeledkeztem róla. Most viszont, hogy végre kezdek kilábalni az influenzából, és kezd visszatérni az élet belém, pont jó kis “bevezetőnek” tűnt ez a próbálkozás, főleg ebben a cudar, hideg, szeles időben.
30 g olvasztott kókuszolaj
30 g zsírtalanított lenmagliszt
20 g holland kakaópor
20 g SZAFI FITT nyílgyökérliszt (vagy helyette**)
édesítő ízlés szerint (nálam kb. 20-25 g Diawellness négyszeres erejű édesítő)
A lenmaglisztet, kakaóport, nyílgyökérlisztet, szódabikarbónát, sót összekeverjük. A tojást elkeverjük az olvasztott kókuszolajjal, édesítővel, majd lassan hozzáadjuk a lisztes keveréket, összegyúrjuk, kb. 15 percre hűtőbe tesszük. A tésztából golyókat formázunk, kilapítjuk őket, sütőpapíros tepsire rakosgatjuk, majd előmelegített sütőben megsütjük. (Gázsütőben 6-os fokozaton kb. 12 percig sütöttem, 15 db, kb. 4-5 cm-es kekszem lett ebből az adagból.) Nem lett az a nagyon, tipikusan ropogós keksz, de szerintem nagyon jó, nekem tetszik, ízlik : )
** A nyílgyökérlisztet ennél a receptnél lehet helyettesíteni pl. pudingporral, étkezési keményítővel, vagy mondjuk zabpehelyliszttel is.
Az egész adag ch tartalma kb. 25 g, 15 keksz esetén kb. 1,5 g ch/db, 100 gramm kész keksz kb. 18 g ch-t tartalmaz.
A Facebook-on itt tudsz csatlakozni: fittkonyha.info
2015-01-15Csupakrém sütemények, Tortafélékch csökkentett, eper, krémsajt, lenmagliszt, nyílgyökérliszt, torta
Eszembe jutott, hogy van jó pár adag eper a fagyasztóban…. elővettem egy csomaggal… mondanám, hogy “lesz, ami lesz alapon”, de ez így nem teljesen igaz, mert annyi biztos volt, hogy krémsajtos süti lesz belőle : ) Nagyon szeretem az ilyen sütiket, mert annak ellenére, hogy igazi “csupakrém” a végeredmény, mégis könnyű, pihe-puha, üdítő : )
20 g zsírtalanított lenmagliszt
10 g holland kakaópor
10 g SZAFI FITT nyílgyökérliszt
200 g (fagyasztott) eper
édesítő ízlés szerint (nálam kb. 10 g Diawellness négyszeres erejű édesítő)
1 csapott ek étkezési zselatin
1 kk balzsamecet (elhagyható)
200 g light krémsajt (kép ITT)
100 g habtejszín (plusz hozzá ízlés szerint édesítő, nálam kb. 10 g Diawellness négyszeres erejű édesítő)
A piskótához a tojásokat szétválasztás nélkül a xilittel habosra keverjük (kézi mixerrel magas fokozaton, legalább 6-8 percig), majd hozzáadjuk a sütőporral, sóval, kakaóporral elkevert lisztes keveréket (ezt már a legalacsonyabb fokozaton, rövid ideig keverve). Tortaformába öntjük (ha nem tapadásmentes, akkor sütőpapírral ki kell bélelni, vagy kókuszolajjal kenni, lisztezni), előmelegített sütőben megsütjük. (Gázsütőben 4-es fokozaton – kb 180 fok- 13 percig sütöttem.) Amíg hűl, elkészítjük a krémet. Az epret, zédesítőt, zselatin, balzsamecet elkeverjük, folyamatosan kevergetve összefőzzük, kicsit hűlni hagyjuk. A krémsajtot, tejszínt, édesítőt kézi mixerrel felverjük, majd kézi habverővel beleforgatjuk a kihűlt epret. Ráöntjük a kihűlt piskótára és hűtőbe tesszük legalább egy éjszakára. (A tetejére ezt a “művészi mintát” úgy csináltam, hogy az edény szélén lévő epres cuccot “kikapargattam” a torta tetejére és fogpiszkálóval széthúztam a pöttyöket. : ) )
**Alapként természetesen bármilyen jól bevált kakaós piskóta jó. Nyílgyökérliszt helyett pl. zabpehelyliszt is jó (úgy is csináltam már ilyen piskótát), illetve lehet zabpehelyliszt-kakaópor keverékéből is sütni, mint pl. a zabtortánál (recept ITT), vagy zabpehelyliszt-durumliszt-kakaópor keverékéből (pl. citromkrémes torta, recept ITT), vagy simán lenmagliszt-kakaópor keverékből (mint pl a gyümölcsös krémtúró tortánál, recept ITT).
Az egész torta ch tartalma kb. 55 g, 100 gramm kész süti ch tartalma kb. 10 g.
A Facebook-on itt tudsz csatlakozni: fittkonyha.info
2015-01-03Kekszekkávé, keksz, mandulaliszt, nyílgyökérliszt, rocknroll
Ez a keksz a szezámlisztes, fahéjas keksz alapján született, (recept ITT) csak most mandulaliszttel, egy is kávéval, illetve most kimaradt a Diawellness liszt. Na jó, bevallom, igazából az volt a cél, hogy “rock n roll” kekszem legyen, mert én annyira szépen elképzeltem, hogy majd hogy fogom beleírni, és majd milyen nagyon szép lesz, stb. stb. Hááát…. a képzeletemben szebb volt… : ) Nem baj, egyszer majdcsak találok egy ilyen sütipecsétet, a lényeg, hogy megpróbáltam és élveztem a próbálkozást : ) (egy másik kávés keksz recept korábbról ITT)
40 g SZAFI FITT mandulaliszt (ezt használtam)
40 g SZAFI FITT nyílgyökérliszt(ezt használtam)
édesítő ízlés szerint (nálam 20 g Diawellness négyszeres erejű édesítő)
30 g olvasztott kókuszolaj
1 tk instant kávé
pár csepp narancsaroma (elhagyható)
Az kókuszolajat felolvasztjuk (én mikróztam), hozzákeverjük a kávét, a tojást, édesítőt, aromát, majd végül a lisztes keveréket. Összegyúrjuk, kinyújtjuk, tetszőleges formával kiszúrjuk, majd előmelegített sütőben megsütjük. Gázsütőben 5-ös fokozaton kb. 10-12 percig sütöttem. (ilyenkor még puhának tűnik)
Az egész adag ch tartalma kb. 40 g, 100 gramm kész keksz ch tartalma kb. 28 g. (Kb. 18 darab jön ki belőle. Nekem 15 db plusz a “rajzos” próbálkozás : ) )
A Facebook-on itt tudsz csatlakozni: fittkonyha.info
2014-12-25Muffinok, kuglófokch csökkentett, mandulaliszt, muffin, nyílgyökérliszt
Ehhez a muffinhoz az ötletet Szafi “paleo mézeskalács muffin”-ja adta (eredeti recept ITT), azt alakítottam át egy kicsit. Mivel kevesebb tojást használtam és valamivel több, illetve más arányú száraz anyagot, így tettem hozzá egy kevés tejet is, ami miatt így ebben a formában már nem paleo, ha esetleg valakinél ez lenne a cél.
40 g mandulaliszt (ezt használtam)
40 g SZAFI FITT nyílgyökérliszt (ezt használtam)
2 ek olvasztott kókuszolaj
édesítő ízlés szerint (nálam kb. 20-25 g Diawellness négyszeres erejű édesítő)
1 kk mézeskalács vagy keksz fűszer (ezt használtam)
1 kk citromlé vagy almaecet
A mandulalisztet és nyílgyökérlisztet kimérjük, elkeverjük. Az összes többi hozzávalót jól kihabosítjuk (a szódabikarbónát is ehhez a keverékhez adjuk), majd hozzáadjuk a lisztes keveréket is és elkeverjük. Szilikonos muffin formába öntjük a masszát és előmelegített sütőben megsütjük. (Gázsütőben 5-ös fokozaton kb. 15 percig sütöttem, de lehet, hogy másnál több idő kell neki, mivel már többször kiderült, hogy az én sütőm nagyon süt : ) )
Az egész adag ch tartalma kb. 40 g, nekem 9 db kisméretű (kb. 4 cm-es) muffinom lett, így 4,5 g ch/db. (100 gramm kész muffin kb. 23 g ch.)
A Facebook-on itt tudsz csatlakozni: fittkonyha.info
2014-11-20Csupakrém sütemények, Tortafélékch csökkentett, diawellness, kókusz, mák, nyílgyökérliszt, torta
Az utóbbi időben többször láttam különböző kókuszos-mákos sütiket, ami nekem eddig mindig nagyon furcsa volt, mert nálam valami vagy kókuszos vagy mákos : ) Nem tudtam elképzelni ezt a párost ugyanazon sütiben. Na de mivel én kíváncsi lélek vagyok, ezért tettem egy próbát : )
40 g darált mák
1 ek Diawellness 1:4 édesítő (vagy helyette kb. 2-3 ek xilit, eritrit)
200 g Cocomas kókuszkrém (ezt használtam)
15 g SZAFI FITT nyílgyökérliszt (ezt használtam) (vagy helyette pudingpor)
édesítő ízlés szerint (nálam kb. 10-15 g Diawellness 1:4)
A tojásokat szétválasztás nélkül, az édesítővel kézi mixerrel magas fokozaton fehéredésig keverjük, hozzáadjuk a mákot és kézi habverővel összekeverjük,  előmelegített sütőben megsütjük. (Gázsütőben 4-es fokozaton kb. 13 percig sütöttem.) A krémhez a hozzávalókat összekeverjük és összefőzzük, majd a kihűlt piskóta tetejére öntjük, hűtőbe tesszük.
Az egész torta ch tartalma kb. 27 g.
A Facebook-on itt tudsz csatlakozni: fittkonyha.info
Azért duplán, mert nem csak kókuszreszelék, hanem kókuszliszt is került bele, illetve azért is, mert van már az oldalon egy kókuszos keksz névre hallgató finomság, amit annak idején nagyon többször is elkészítettem, mert nagyon ízlett.  (Zabpehelylisztes, recept ITT) Most a múltkori – szinte ch mentes – fahéjas kekszből indultam ki, mert annak nekem nagyon tetszett az állaga, íze. (recept ITT)
30 g olvasztott kókuszolaj
40 g kókuszliszt (ezt használtam)
30 g SZAFI FITT nyílgyökérliszt (ezt használtam)
kb. 60-70 gramm cukornak megfelelő édesítő (nálam kb. 15 g Diawellness négyszeres erejű édesítő)
A tojást elkverjük az olajjal, majd hozzáadjuk a száraz részhez és összegyúrjuk. Kb.10 percre hűtőbe tesszük, folpack alatt kinyújtjuk, tetszőleges formára szaggatjuk (nekem 22 db lett) és előmelegített sütőben megsütjük. (Gázsütőben, 5-ös fokozaton kb. 10 percig sütöttem. Ilyenkor még puhának tűnhet, de pár perc múlva felveszi a keksz állagot : ) ) Ennél a receptnél el tudom képzelni, hogy a nyílgyökérliszt helyett pl. zabpehelyliszttel, ch csökkentett liszttel is jó lehet, illetve étkezési keményítővel (pudingporral), de ez csak elmélet, még nem próbáltam : )
Az egész adag kb. 45 g ch.
1 db keksz kb. 2 g ch.
100 gramm kész keksz: kb. 26 g ch.
A Facebook-on itt tudsz csatlakozni: fittkonyha.info
2014-11-01Kekszekch csökkentett, diawellness, egyszerű, keksz, nyílgyökérliszt, szezámmagliszt, zero6
Ennek a keksznek úgy álltam neki, hogy lesz, ami lesz, csak úgy kísérletezésnek szántam, aztán meglepően jó lett a végeredmény : ) Ropogós keksz, és napokig eláll, teszteltem.
30 g szezámmagliszt  (kókuszliszttel, mandulaliszttel is el tudom képzelni)
30 g SZAFI FITT nyílgyökérliszt (ezt használtam)
30 g Diawellness Zero6 liszt (ezt használtam)
30 g olvasztott kókuszolaj
édesítő ízlés szerint (nálam kb. 15 g Diawellness 1:4 négyszeres erejű, ch mentes édesítő, ilyen)
A tojást elkevertjük az olajjal, majd hozzáadjuk a lisztes keveréket és összegyúrjuk. Kinyújtjuk, (ha szükséges akkor egy kis lisztet szórjunk alá) kiszaggatjuk, előmelegített sütőben megsütjük. (gázsütőben 5-ös fokozaton kb. 10 percig sütöttem)
Az egész adag ch tartalma kb. 30 g, nekem 26 db kekszem lett, így szinte 1 g ch/db : ) (100 gramm kész keksz kb. 20 g szénhidrátot tartalmaz.) A kalóriatartalma összesen kb. 630 kcal.
A Facebook-on itt tudsz csatlakozni: fittkonyha.info
2014-10-16Tortafélék, Túrós süteményekkókusz, kókuszliszt, nyílgyökérliszt, tápiókakeményítő, torta, túró
Ezt a túrógombóc tortát Lillánál, a Megfőzlek blogon láttam pár hónappal ezelőtt, és nagyon-nagyon tetszett. Meg is jegyeztem magamnak, hogy ezt valamikor elkészítem. Kettő változat is van a blogon, én valahogy a kettőből gyúrtam egyet : ) (lehet “játszani” az összetevőkkel, ízlés szerint alakítani az alapanyagokat) Szerintem nagyon finom lett, köszönet a receptért! : ) Az eredeti receptek ITT és ITT.
édesítő (nálam kb. 20 g xilit, plusz 1 ek folyékony)
10 g tápiókakeményítő (vagy étkezési keményítő/pudingpor)
1 tojás fehérje (ami a gombócból kimarad)
20 g kókuszliszt (ezt használtam)
10 g SZAFI FITT nyílgyökérliszt (ezt használtam)
kb. 40 g xilit
3 ek olvasztott kókuszolaj
A gombóc hozzávalóit összekeverjük, hűtőbe tesszük. A piskótához a tojásokat szétválasztjuk és a fehérjéket (mind a hármat) egy csipetnyi sóval kemény habbá verjük. A sárgájákat elkeverjük a xilittel, hozzáadjuk az olajat, vizet és a “száraz részt”. Óvatosan beleforgatjuk a felvert tojásfehérje habot. Megformázzuk a gombócokat és egy (sütőpapírral bélelt) tortaforma aljára rakosgatjuk, (18 cm-es formát használtam) majd ráöntjük a kakaós piskótatésztát, és előmelegített sütőben megsütjük. (gázsütőben 4-es fokozaton kb. 35 percig sütöttem) Én nem tettem a tetejére csokit, viszont egy hirtelen ötlettől vezérelve “fejre állítottam”, mert úgy jobban tetszett : )
Az egész torta ch tartalma kb. 70 g.
A Facebook-on itt tudsz csatlakozni: fittkonyha.info
2014-10-10Egyébkókusz, kókuszliszt, krémsajt, nyílgyökérliszt
Végre szereztem két, számomra ideális méretű szögletes sütőformát, amiből az egyiket rögtön fel is kellett avatni. (Tesco-ban akciós minden sütési kellék, ha valakit érdekel : ) ) Ahogy már írtam máskor is, ezeket a sütiket általában én egyedül eszem meg, ezért van az, hogy viszonylag kis adagok készülnek. És amíg egy muffinnál lehet kevesebb darabot készíteni, a “tepsis” sütiknél ez nem megoldás, ott muszáj kitölteni az egész tepsit : ) Na de most innentől kezdve megoldódik ez a problémám : ) Két formát vettem, az egyik 19×19 cm (elvileg 21×21, de én lemértem, és a belmérete az csak 19×19, a másik pedig 17×23 cm (ami a papír szerint 21,5×28 cm). Csak azért írtam le ennyire részletesen, mert hátha van más is így, hogy csak egy vagy két személyre süt, és akkor jól jöhet egy ilyen kisebb forma. Egyébként én így elsőre nagyon jónak nézem őket, és a próbasütés is jól sikerült, szóval azt hiszem megérte “beruházni” : ) (2000 Ft volt a kettő forma) Na de ennyit a tepsikről, jöjjön a süti, ami lényegében egy kókuszos-citromos piskóta egy kis krémsajttal megkenve. Szerintem nagyon finom, és nagyon jó lett az állaga a piskótának.
20 g SZAFI FITT nyílgyökérliszt (ezt használtam)
édesítő (nálam kb. 40 g xilit)
3 ek (olvasztott) kókuszolaj
1 lime (vagy citrom) leve (kb. 3 ek)
kb. 100 g krémsajt (a szokásos Aldi, Lidl, Penny-ben kapható, saját márkás light krémsajt, kép ITT)
lime (vagy citrom) kifacsart leve
édesítő (pár csepp folyékony édesítőt használtam)
A tojásokat szétválasztás nélkül a xilittel habosra keverjük (kézi mixerrel magas fokozaton), majd alacsony fokozatra kapcsolva hozzáadjuk a lime levét, az olajat végül a szódabikarbónás-lisztes-kókuszos keveréket. Kikent, vagy sütőpapírral bélelt tepsibe öntjük (az enyém kb. 19×19 cm) és előmelegített sütőben megsütjük. (gázsütőben 4-es fokozaton kb. 13-14 percig sütöttem)
A krémhez elkeverjük a hozzávalókat és a kihűlt piskóta tetejére kenjük, meszórjuk kókuszreszelékkel.
Az egész adag ch tartalma kb. 50 g, én 9 szeletre vágtam, így 5,5 g ch/szelet.
A Facebook-on itt tudsz csatlakozni: fittkonyha.info
2014-10-01Egyéb, Zsemlék-kiflik-kenyereknyílgyökérliszt, szezámmagliszt, túró, útifűmaghéj
A “villám zsemle” után, most villám (majdnem) kenyér készült : ) Sajnos nem volt megfelelő méretű formám, így lapos lett (bár amikor kivettem a sütőből akkor olyan szép magas volt, csak aztán összeesett….), de az íze szerintem nagyon jó. Legközelebb nagyobb adagból fogom elkészíteni, és akkor jobban rászolgál majd a kenyér elnevezésre : ) Persze nem olyan, mint egy “igazi” kenyér, ami kelt tésztából készült, de nekem ettől függetlenül tetszik.
100 g túró (nekem krémes volt)
50 g SZAFI FITT nyílgyökérliszt
1 kk só, kevés bors, késhegynyi fűszerkömény (ez azért kell bele, hogy ne legyen kesernyés a szezámliszttől)
A hozzávalókat elkeverjük (kézi habverővel vagy kanállal), kb. 15 percre hűtőbe tesszük. Formába simítjuk, és előmelegített sütőben megsütjük. (Gázsütőben 5-ös fokozaton, kb. 20 percig sütöttem.) A tészta elég lágy, tehát nem lehet összegyúrni, de nem is folyik, ezért én egy kanállal simítottam egy szilikon formába. (kb. 18 cm-esbe) Szeletelni kicsinek tűnt, így én három részre vágtam és úgy készítettem belőle szendvicset, mint egy zsemléből.
Az egész adag ch tartalma kb. 50 g, 100 grammra kiszámolva kb. 27 g ch/100 g kész kenyér.
A Facebook-on itt tudsz csatlakozni: fittkonyha.info
2014-09-29Muffinok, kuglófokmuffin, nyílgyökérliszt, zabpehelyiszt
Nem is tudom már, hogy mit nézegettem a Nosalty-n, amikor szembe találtam magam ezzel a “Brazil sajtos kenyérfalattal“… azonnal beleszerettem, és azonnal neki is álltam. Fél adagot sütöttem elsőre (amit most már bánok), és módosítottam is a recepten (eredetileg zabpehelyliszt nélkül és tápióka lisztből készült), de nem csalódtam….nagyon-nagyon finom…. kívül ropogós, belül olyan krémesen sajtos…. tényleg olyan, mint a…. mint a “sajtos kenyér”. (az milyen???? : ) ) Sajnos közel nem lett olyan szép kis formás, mint, ami az eredeti, de nem baj, a lényeg, hogy nagyon finom. : )
50 g  nyílgyökérliszt vagy tápiókakeményítő **
3 ek (olvasztott) kókuszolaj
40 g reszelt sajt
A tojást, tejet, kókuszolajat kézi mixerrel kicsi kihabosítjuk, hozzáadjuk a szódabikarbónás lisztkeveréket, alaposan elkeverjük, majd végül a reszelt sajtot is hozzákeverjük. (ezt már csak kanállal kevertem el)
Muffinformába töltjük a masszát (palacsintaszerű tésztát kell kapnunk), és előmelegített sütőben megsütjük. (gázsütőben 5-ös fokozaton kb. 15-17 percig sütöttem) Én most a normál méretű muffinsütőt használtam és így 6 db lett ebből a mennyiségből. Így alapból is iszonyat finom szerintem, de lehetne még tovább fokozni fűszerekkel, sonkával, aszalt paradicsommal, más sajttal, stb. Húúú…. : )
(**Az eredeti receptnél a hozzászólások alapján tápióka- illetve nyílgyökérliszt helyett más lisztekkel is működik. Viszont szerintem úgy más lesz az állaga.)
Az egész adag ch tartalma kb. 70 g, 6 db muffin esetén 12 g ch/db.
A Facebook-on itt tudsz csatlakozni: fittkonyha.info
2014-09-19Muffinok, kuglófokkókusz, muffin, nyílgyökérliszt
Úgy álltam neki ennek a sütésnek, hogy ki akartam próbálni a nyílgyökérlisztet. Ki is néztem magamnak Szafi light paleo fehér kenyér receptjét, azzal, hogy majd személyre szabom, mivel elég hiányos volt hozzá az alapanyag készletem : ) Aztán valamiért meggondoltam magam és valami édeset akartam készíteni, viszont maradtam a kenyér receptnél alapként…. szóval ebből a kenyérből lett ez a muffin : ) (de sorra kerül a kenyér is előbb-utóbb az biztos, mert az nekem nagyon tetszik )
20 g SZAFI FITT nyílgyökérliszt
édesítő (kb. 2 ek xilit)
A hozzávalókat alaposan elkeverjük, előmelegített sütőben megsütjük. (nagyon hígnak tűnik a tészta, de jó lesz : ) ) Gázsütőben 5-ös fokozaton kb. 20 percig sütöttem és mini (kb. 4 cm-es) szilikon muffin formát használtam.
Az egész adag ch tartalma kb. 45 g, nekem ebből 11 db mini muffinom lett, így 4 g ch/db.
A Facebook-on itt tudsz csatlakozni: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár